03/05/2010 | Administración LocalMunicipal
Santa Comba
Aprobación definitiva Regulamento programa Concilia que inclúe a prestación dos servizos “Bos días” e “Tardes divertidas”

1.-Transcorrido o prazo de exposición ao público do acordo de aprobación inicial do regulamento “REGULAMENTO PROGRAMA CONCILIA QUE INCLÚE A PRESTACIÓN DOS SERVIZOS BOS DÍAS E TARDES DIVERTIDAS” adoptado polo pleno da Corporación municipal en sesión ordinaria celebrada o día 23 de xullo de 2009.2.-Publicouse anuncio de exposición pública no BOP nº 193, do 2 de setembro de 2009, e exposto no taboleiro de anuncios desta Corporación, sen que se presentasen suxestión ou alegación ningunha contra o mesmo, considérase aprobado definitivamente.3.-Transcorrido o prazo a que se refiren os artigos 70.2 e 65.2 da Lei 7/1985, de 2 de abril, reguladora das bases de réxime local, faise público reproducindo o seu texto íntegro. Texto adxunto: O Estatuto de Autonomía de Galicia establece no seu artigo 4.2º que corresponderá aos poderes públicos de Galicia promover as condicións para que a liberdade e a igualdade do individuo e dos grupos en que se integran sexan reais e efectivas, removendo os obstáculos que impidan ou dificulten a súa plenitude e facilitar a participación de todos os galegos na vida política, económica, cultural e social. Así mesmo a Lei Orgánica 3/2007, de 22 de marzo, para a igualdade efectiva de mulleres e homes, ten por obxecto facer efectivo o dereito de igualdade de trato e de oportunidades entre mulleres e homes mediante a eliminación da discriminación da muller, sexa cal fose a súa circunstancia ou condición, en calquera dos ámbitos da vida e, singularmente, nas esferas política, civil, laboral, económica, social e cultural para, no desenrolo dos artigos 9.2 e 14 da Constitución Española, acadar unha sociedade máis democrática, máis xusta e máis solidaria. O principio de igualdade de trato entre mulleres e homes supón a ausencia de toda discriminación, directa ou indirecta, por razón de sexo e, especialmente, as derivadas da maternidade, a asunción de obrigacións familiares e o estado civil, tal e como dispón o artigo 3 da referida Lei. De aí que aos fins desta Lei, os Poderes Públicos teñan que establecer uns criterios xerais de actuación tales como o establecemento de medidas que aseguren a conciliación do traballo e da vida persoal e familiar das mulleres e dos homes, así como o fomento da corresponsabilidade nas labores domésticas e na atención á familia. A maior abundamento, como medida de desenrolo do ámbito rural, as Administración Públicas promoverán o desenrolo dunha rede de servizos sociais para atender a menores, maiores e dependentes como medida de conciliación de la vida laboral, familiar e persoal de homes e mulleres, segundo se dispón no artigo 30 da antedita Lei 3/2007. Por todo o anteriormente exposto, queda máis que xustificado o necesario impulso, por parte do Concello de Santa Comba e máis concretamente a través da Concellaría de Familia, Muller, Maior e Servizos Sociais, para a implantación e posta en marcha do chamado Programa Concilia que abrangue os servizos “Bos Días” e “Tardes Divertidas”. Motivo polo cal se propón o seguinte Regulamento de funcionamento dos anteditos servizos contidos no Programa Concilia que a continuación se recolle: - EXPOSICIÓN DE MOTIVOS -Art.1.- Obxecto -Art.2.- Dereitos e deberes das/os usuarias/os. -Art.3.- Prestación dos servizos “Bos Días “ e “Tardes Divertidas”do Programa Concilia. -Art.4.- Servizos que comprende o Programa Concilia: “Bos Días” e “Tardes Divertidas” -Art.5.- Funcións dos/as monitores/as -Art.6.- Beneficiarios/as do Programa Concilia -Art.7.- Clases de usuarias/os -Art.8.- Tramitación de acceso ao/s servizo/s e número de prazas -Art.9.- Listaxe de agarda -Art.10.- Dereito de admisión -Art.11.- Casos especiais -Art.12.- Persoal -Art.13.- Horario de funcionamento -Art.14.- Coste pola utilización do/s servizo/s -Art.15.- Redución nas cotas. Baremo -Art.16.- Valoración do baremo -Art.17.- Normas de xestión e ingreso -Art.18.- Lugar de realización das actividades -Art.19.- Extinción do/s servizo/s - DISPOSICIÓNS FINAIS A Área de Familia, Muller, Maior e Servizos Sociais do Concello de Santa Comba ten como un dos seus obxectivos a creación de proxectos e programas que concilien a vida familiar e laboral das veciñas e veciños deste municipio, que nos últimos anos ven experimentando grandes cambios, principalmente polo incremento de parellas novas con fillas/os en idade escolar. De acordo coa evolución que foi seguindo a nosa sociedade, hoxe en día, poderiamos dicir que en máis da metade dos fogares do noso concello son os dous membros da parella os que traballan fóra do fogar á vez que se reparten as tarefas dentro do mesmo, polo que existen grandes dificultades á hora de compatibilizar o horario laboral co ritmo habitual da familia. Esta é a razón principal pola que se decidiu crear o Programa Concilia que inclue os servizos “Bos Días” e “Tardes Divertidas” no centro de educación infantil e primaria “Barrié de la Maza”de Santa Comba: -Servizo “Bos Días”.- consistente en recoller ás/aos nenas/os ofrecéndolles a posibilidade de que almorcen, cando así o soliciten as súas nais/pais ou titores legais, á primeira hora da mañá no centro escolar Barrié de la Maza de Santa Comba. Haberá un monitor ou monitora que as/os atenderá e realizará con elas e eles actividades de lecer e tempo libre relacionadas cos hábitos saudables e coa alimentación. -Servizo“Tardes Divertidas”.- consistente en recoller ás/aos nenas/os, cando así o soliciten as súas nais/pais ou titores legais desde as 16:15 horas ata as 20:30 horas e realizar con eles actividades que contribúan á educación e á ocupación do tempo libre desde o repecto, tolerancia, convivencia e a educación pola igualdade. En virtude do exposto, e de conformidade coas competencias que en materia de prestación de servizos sociais, por virtude do disposto no art.25.2. k) da Lei 7/1985, de 2 de abril, de bases do réxime local, teñen atribuídas as corporacións locais, procédese a regular os servizos denominados “Bos Días” e “Tardes Divertidas” dentro do Programa Concilia do Concello de Santa Comba. O Programa Concilia do Concello de Santa Comba ten como obxectivo principal responder ás necesidades familiares derivadas do desfase existente entre os horarios escolares e laborais. Garantindo así a atención das nenas e nenos por persoas debidamente cualificadas que lles ofrezan actividades encamiñadas a fomentar a súa creatividade, autonomía e interese por coñecer e gozar da súa contorna. Pretende cubrir tamén a necesidade de atención a nenas e nenos antes do inicio das clases pola mañá, e ó remate das mesmas pola tarde, ofrecendo a posibilidade dun servizo de almorzo equilibrado, que en moitos casos os pais, nais ou familiares, se ven imposibilitados a cubrir como consecuencia das súas actividades profesionais e de traballo. Os obxectivos específicos son: a) Aproveitar o tempo para facer actividades lúdicas e recreativas. b) Colaborar coas familias e co profesorado na adquisición, por parte das/os escolares, de hábitos saudables de vida, consumo, alimentación e utilización do tempo libre. c) Brindar unha metodoloxía de traballo que contribúa ao desenvolvemento global das nenas/os, fomentando a súa creatividade, autonomía, comunicación e socialización. d) Facilitar o apoio técnico necesario para a posta en marcha, nos centros que o soliciten. e) Garantir a atención das/os escolares por persoal debidamente cualificado durante o tempo previo á xornada lectiva e posterior a esta. f) Controlar a calidade e coherencia do servizo prestado a través do seguimento continuado por parte do equipo supervisor do programa. Son dereitos das usuarias/os do Programa Concilia do Concello de Santa Comba e de quen ostenta a súa patria potestade: a).- O acceso ao programa e á información sen discriminación por razón de nacemento, raza, sexo, relixión, opinión ou calquera outra condición ou circunstancia persoal ou social, incluídas as discapacidades físicas, psíquicas e sensoriais. b).- A consideración debida á dignidade da persoa, tanto por parte dos/as monitores/as e persoal do servizo, como dos/as demais usuarios/as. c).- O sixilo profesional sobre os datos do seu historial persoal, sanitario, socioeconómico e familiar. d).- A intimidade persoal tendo en conta as condicións de funcionamento dos servizos. e).- A asistencia individualizada acorde coas súas necesidades específicas. f).- Deixar de utilizar o/os servizo/s por vontade propia. g).- Ser informados/as de xeito comprensible das medidas adoptadas respecto deles/as e de canto afecte á súa propia educación. h).- Ser educados/as na tolerancia, na convivencia democrática e en valores de igualdade. i).- Ser educados/as en hábitos alimenticios sans e nas normas básicas de hixiene e comportamento. Son deberes dos/as usuarios/as: a).- Cumprir as normas establecidas para o/os servizo/s ao/aos que asisten. b).- Manter unha conducta inspirada na tolerancia, na colaboración e no mutuo respecto aos/ás outros/as usuarios/as, aos/ás monitores/as e ao persoal do/s servizo/s. Os servizos que comprende o Programa Concilia: “Bos Días” e “Tardes Divertidas” prestaranse, aínda que de maneira independente, de luns a venres, en días lectivos, no centro educativo Barrié de la Maza de Santa Comba, sempre que se alcance un número mínimo de quince nenos/as na modalidade de usuarios/as fixos/as. O servizo “ Bos Días” comezará a partir das 7.30 horas da mañá, coa apertura do centro educativo, e rematará co comezo do horario escolar. Mentres que o servizo “Tardes Divertidas” comezará ás 16:15 horas e rematará ás 20:30 horas. O Programa Concilia incluirá, polo menos, os seguintes servizos: a) Servizo de “canguros”. b) Servizo de almorzo: consistente na elaboración, polos/as monitores/as, do almorzo nas instalacións do centro educativo. c) Servizo de monitorado: as/os monitoras/es atenderán ao alumnado. Deberán garantir os hábitos de hixiene e facerlles un seguimento especial ás nenas e aos nenos de menor idade ou con dificultades. Á parte disto, realizarán actividades de ocio coas nenas e cos nenos, durante o tempo de duración do servizo. Os/as monitores/as dos distintos servizos terán as seguintes funcións: a).- Elaborar os almorzos segundo os criterios que se establezan desde o servizo municipal a cargo de programa. b).- Trasladar o/a neno/a ao seu grupo de aula segundo as indicacións do centro educativo. c).- Desenvolver as actividades lúdicas no tempo de lecer nos espazos habilitados ao efecto. d).- Deixar recollidas as instalacións e limpo o mobiliario e os utensilios usados, así como os espazos que ceda o centro para a realización de actividades complementarias. e).- Os/as monitores/as serán o vínculo entre as/os nenas/os e as nais e pais. Informarán ás nais e pais e aos/ás titores/as e/ou ao concello das incidencias que se produzan. f).- Custodiar a documentación persoal dos/as usuarios/as do/s servizo/s. g).- Controlar as asistencias ou ausencias dos/as nenos/as usuarios/as dos servizos, así como os bonos dos/as usuarios/as ocasionais. h).- Traballar e orientar aos/as usuarios/as na educación para a saúde e o consumo. i).- Educar para a convivencia. k).- Educar para o tempo libre a través das seguintes actividades: - Actividade de videoteca/biblioteca. - Xogos cooperativos. - Xogos de mesa. - Actividades deportivas e de lecer. l).- Facilitarlle ao servizo municipal a cargo do programa toda a documentación que sexa requerida por este último, en relación ao Programa Concilia e o desenrolo do mesmo. ll).- Realizar as demais funcións que se lles atribúan desde o Concello para o correcto funcionamento do/s servizo/s. O Programa Concilia está dirixido a todas/os alumnas/os dos centros públicos de educación infantil e primaria do municipio de Santa Comba, para o que é requisito esencial estar matriculadas/os nun centro escolar de educación infantil ou primaria do termo municipal de Santa Comba. Para iso, deberá acompañarse xunto coa solicitude o certificado de matrícula no centro. A integración de nenas e nenos con discapacidade estará supeditada para cada curso escolar á existencia de persoal cualificado e en número suficiente. En todo caso, solicitarase informe médico que acredite o nivel de autonomía para así poder valorar a posibilidade de integrar ao/á alumno/a no programa. Os/as usuarios/as tanto de “Bos Días” como de “Tardes Divertidas” poden ser fixos/as ou ocasionais. a) Usuario/a fixo/a: é aquel/a usuario/a que se matricule e utilice o/s servizo/s desde setembro a xuño, independentemente de que o utilice todos os días ou días concretos. Pódese dar de alta no momento da matrícula ou, de haber prazas vacantes, con posterioridade. Pode cursarse a baixa no momento que considere oportuno. Para isto, terá que comunicarllo ao/á coordinador/a do/s servizo/s no/s que desexe darse de baixa nos últimos dez días do mes anterior a causar a baixa e solicitar por escrito a baixa nas oficinas municipais. Se o/a usuario/a non vai utilizar algún día o/s servizo/s deberá comunicarllo ao/á coordinador/a de monitores/as presencialmente ou por teléfono antes das 8:30 h do día que non utilice o servizo ou servizos. b) Usuario/a ocasional: é aquel/a usuario/a que, habendo praza, desexe utilizar o/s servizo/s en días soltos. Debe solicitarllo ao coordinador/a, presencialmente ou por teléfono, antes das 20.00 h do día anterior á utilización do servizo. A petición de admisión realizarase cubrindo o impreso que se facilitará nas oficinas municipais encargadas de supervisar tal/es servizo/s no período de inscrición. Este período comprenderá desde o inicio do período de inscrición do curso escolar até o inicio do curso escolar. Durante o curso escolar poderanse recoller inscricións en calquera momento, sempre que haxa prazas dispoñibles. O número máximo de prazas dispoñibles farase público no momento de apertura do prazo de inscrición. Por Decreto da alcaldía e en función da demanda e da capacidade do/s servizo/s decidirase o número de prazas reservadas para usuarios/as fixos/as, usuarios/as ocasionais e o número de prazas destinadas a atender emerxencias sociais que poidan xurdir ao longo do curso. Ditas emerxencias sociais serán informadas polos servizos sociais do concello e se é o caso terán prioridade fronte aos/ás usuarios/as ocasionais. Asimesmo a modalidade de usuarios/as ocasionais poderá ser eliminada para dar cabida a un maior número de usuarios/as fixos/as. Haberá un prazo de preinscrición a fin de coñecer o número de solicitantes do/s servizo/s. Para o caso de que o número de solicitudes supere o número de prazas ofertadas farase unha selección e terán prioridade as familias que teñan necesidade de conciliar a vida laboral e familiar, priorizando en función dos ingresos económicos así como aquelas con necesidades sociais e económicas considerables. As solicitudes presentaranse e rexistraranse no Rexistro Xeral do Concello, achegando xunto con elas fotocopia da seguinte documentación, debidamente compulsada: a) Documento de identidade do pai, nai ou titor/a que asina a solicitude. b) Resgardo de matrícula escolar. c) Libro de Familia. d) Título de familia numerosa, de ser o caso. e) Tarxeta sanitaria do/a neno/a. Aqueles/as participantes que teñan problemas alimentarios (celíacos, diabéticos.) achegarán informe médico onde se recollan. f) Sentenza de separación, divorcio ou xustificante de viuvez. g) Documento que xustifique a situación de ocupación (formación, coidado de familiares dependentes, contrato de traballo ou certificado de empresa que indique que o horario de traballo coincide co do servizo). h) Xustificación de ingresos económicos: - Se tivo que efectuar declaración de IRPF, copia da última Declaración de IRPF de cada membro da unidade familiar computable, para os efectos económicos. - Se non estivo obrigado/a a presentar declaración: certificado da Axencia Tributaria; certificado de bases impoñibles; certificación expedida polo organismo competente (INEM, XUNTA, Seguridade Social), se percibiu algunha prestación ou pensión. i) No caso de minusvalía dalgún membro da unidade familiar presentarase a documentación que a acredite. k) Cantos outros documentos, nos que consten incidencias familiares, económicas e sociais puntuables segundo o baremo que consta no art.15. -Se existisen membros da unidade familiar computable titulares dun dereito de alimentos xudicialmente recoñecido e impagado, requerirase testimonio da resolución xudicial que recoñeza dito dereito de alimentos, así como testimonio de ter instada execución e certificado expedido polo Secretario Xudicial que acredite o resultado infructuoso da referida execución. Asi mesmo, requerirase declaración xurada de todas aquelas prestacións ou axudas que por estas circunstancias se estén percibindo por parte das distintas Administracións Públicas ou entidades privadas. Para o caso de que algún dato ou documento aportado polo solicitante non quedara suficientemente acreditado ou inducira a confusións o órgano instructor poderá solicitar informe do Departamento de Servizos Sociais do Concello de Santa Comba. Non será necesaria a presentación de documentación que estivera en poder de calquera órgano da Administración actuante, en cuxo caso o solicitante poderá acollerse ao establecido no apartado f) do artigo 35 da Lei 30/1992, de 26 de novembro, de Réxime Xurídico das Administracións Públicas e de Procedemento Administrativo Común, sin perxuizo de que a Administración poida requerir ao solicitante que facilite a data e o órgano ou dependencia na que dita documentación foi presentada ou, no seu caso, foi emitida. Publicarase a listaxe provisional de persoas admitidas nos taboleiros da oficina municipal e na páxina web do Concello de Santa Comba e concederase un prazo de 10 días para a presentación de reclamacións. A listaxe definitiva de persoas admitidas será igualmente publicada facilitando a información do prazo para a formalización da matrícula. No caso de non haber prazas dispoñibles suficientes para satisfacer a demanda dos servizos, unha vez publicada a listaxe definitiva das persoas admitidas, confeccionarase unha listaxe de agarda para cada servizo. Para confeccionar esta listaxe seguirase a orde que resulte da mesma baremación empregada para a selección das persoas admitidas. Os/as nenos/as en espera irán entrando no/s servizo/s seguindo estrictamente a orden na que figuren na lista correspondente e en función das baixas que se produzan no respectivo servizo. Nesta listaxe de agarda incluiranse aqueles/as interesados/as en solicitar a alta nalgún dos servizos do Programa Concilia que o fagan con posterioridade ao prazo de inscrición. O Concello e o centro reservan para sí o dereito de admisión e de exclusión temporal ou definitiva das alumnas e dos alumnos que se comporten de forma incorrecta ou que os seus pais, nais ou titores non respecten as normas establecidas para o desenrolo do/s servizo/s. Antes de tomar unha decisión desta índole, darase sempre audiencia ás nais e pais ou a quen teña a patria potestade dos/as menores. As nenas e os nenos que acudan ao servizo deberán ter adquiridos os hábitos de educación e coñecemento adecuados á súa idade. As usuarias e usuarios do/s servizo/s deberán notificar calquera problema de saúde (alerxias e intolerancias a calquera tipo de alimento) que repercutan na elaboración do almorzo e que serán atendidas especificamente. Se a alumna ou o alumno ten que medicarse á hora do almorzo, deberá achegar unha certificación médica na que se especifique a cantidade e o medicamento, así como unha autorización dos pais, nais ou titores/as. Non se lles administrarán medicamentos sen o cumprimento destes requisitos. Non poderán asistir as usuarias e os usuarios con febre ou enfermidades contaxiosas. O persoal encargado do/s servizo/s (monitorado) deberá acreditar mediante certificado médico correspondente non atoparse incapacitado para o desenrolo habitual do servizo, posuír o carné de manipulador/a de alimentos e acreditar formación como monitor/a de tempo libre ou no ámbito da educación. O horario de funcionamento do servizo “Bos días” será de 7:30 horas ata a hora de entrada na escola. O horario de funcionamento do servizo “Tardes Divertidas” será desde as 16:15 horas ata as 20:30 horas. Estes horarios poderán ser modificados, sempre motivado debidamente, en función tanto das necesidades do/s servizo/s como das do propio centro educativo. As cotas serán aprobadas polo Concello de Santa Comba, de acordo co previsto na correspondente ordenanza reguladora. Os usuarios e usuarias poderán acollerse á redución de costes que se fixen na ordenanza reguladora segundo o baremo establecido na mesma. A valoración da documentación presentada para os efectos das reducións ás que se refire o art.15 realizarase na Comisión de Baremación, que estará integrada por: a) Presidente/a: o psicólogo do Concello de Santa Comba. b) Vogais: unha traballadora social dos Servizos Sociais do Concello de Santa Comba; a directora do Centro de Información á Muller de Santa Comba e a asesora xurídica do Centro de Información á Muller de Santa Comba. Para o caso de ausencia dalgunha das presentes será a educadora familiar do Concello de Santa Comba a persoa que a sustitúa. c) Secretario/a: unha traballadora social do Concello de Santa Comba, con voz e sen voto.17.1. Asistencias continuadas As usuarias ou usuarios fixas/os deberán proceder a ingresar, dentro dos dez días seguintes á notificación da admisión ao programa, a cantidade mensual correspondente en concepto de cota do mes corrente, de acordo coas contías previstas no artigo 14. O lugar e o medio de realización do ingreso seralles comunicado xunto coa resolución da admisión ao programa. As cotas mensuais posteriores deberán ser ingresadas dentro dos dez primeiros días naturais de cada mes, no mesmo lugar e polo mesmo medio que se sinale na resolución de admisión ao programa. No caso de que a solicitude de alta tivese lugar máis aló do día quince de cada mes, a primeira cota mensual a aboar verase reducida nun 50%. 17.2. Asistencias ocasionais Os usuarios e usuarias ocasionais do servizo deberán adquirir no lugar sinalado polo Concello o número de bonos individuais correspondentes.17.3. Conforme co previsto no artigo 44.2 do Real decreto lexislativo 2/2004, de 5 de marzo, Texto refundido da Lei reguladora das facendas locais, os costes sitúanse por baixo do custo do/s servizo/s, con fundamento en motivos de manifesto interese público por razóns de índole social, por tratarse, como se indica na exposición de motivos desta norma, dunha medida de fomento da conciliación da vida laboral e familiar dos/ás cidadáns/ás.17.4. Están obrigados/as ao pagamento os pais, nais ou titores/as dos/as beneficiarios/as do/s servizo/s, por tratarse de menores de idade. As actividades desenvolveranse nos espazos cedidos polo centro educativo Barrié de la Maza de Santa Comba e aprobados polo seu Consello Escolar, previa petición do Concello.1. Serán causas de baixa no/s servizo/s: a) O incumprimento dos requisitos establecidos. b) A solicitude dos pais, nais ou representantes legais. c) A falta de pagamento da cota establecida. d) A comprobación da falsidade nos documentos ou datos achegados, con independencia das infraccións administrativas e/ou penais que a devandita conduta constitúa. e) A falta de asistencia continuada durante un mes sen causa xustificada (sen dereito a devolución do importe do mes se éste estivera efectivamente aboado). 2. Igualmente será causa de baixa dos/as participantes no/s servizo/s, cursada de oficio pola Administración, aquel suposto en que non se manteña o número mínimo de escolares, nese caso deixarase de prestar o/s servizo/s no devandito centro. Neste suposto, non caberá, en ningún caso, a reclamación de responsabilidade patrimonial a esta Administración, ao non tratarse dun servizo municipal de prestación obrigatoria segundo a Lei 7/1985. PRIMEIRA Esta Ordenanza, que consta de dezanove artigos, tres disposicións finais e Anexos do I ao IX, entrará en vigor tras a súa aprobación definitiva, unha vez publicada integramente no Boletín Oficial da Provincia e transcorrido o prazo a que se refire o art.65.2 da Lei 7/1985, de 2 de abril, de bases do réxime local. SEGUNDA O centro escolar deberá ter aprobado no seu Consello Escolar a autorización para a posta en funcionamento deste servizo. TERCEIRA A Alcaldía poderá ditar cantas ordes e instrucións resulten necesarias para a adecuada aplicación, interpretación e desenvolvemento desta Ordenanza, dando inmediata conta á Xunta de Goberno Local e ao Pleno da Corporación. PROGRAMA CONCILIA 200 /200 SOLICITUDE DE PREINSCRICIÓN (Lea os documentos que deberá achegar) CENTRO:  SERVIZO BOS DÍAS con almorzo/sin almorzo (tache a opción que non desexe)  SERVIZO TARDES DIVERTIDAS Nome e apelidos: _______________________________________________________________________________________ Data nacemento: _______________________ Enderezo: _______________________________________________________ Localidade: _______________________________________ Telf. (1): _________________ Telf. (2): ____________________ O neno/a antedito presenta a seguinte intolerancia e/ou enfermidade: _________________________________________ _______________________________________________________________________________________________________ Don/Dona: ___________________________________________________________, con DNI: ________________________, como pai  / nai  / titor , do/a neno/a que figura anteriormente, SOLICITO PRAZA NO/S SERVIZO/S ________ _______________________________________________________________________________________________________ DO CONCELLO DE SANTA COMBA PARA O CURSO 200 /200 EN CALIDADE DE USUARIO/A:  fixo /  ocasional (marque cun “x” a opción desexada). Santa Comba, _______ de _____________________ de 200____ Sinatura: __________________________________ DOCUMENTOS QUE SE DEBEN ACHEGAR: 1. Fotocopia do documento de identidade do pai, nai ou titor/a que asina a solicitude.2. Fotocopia do resgardo de matrícula escolar 3. Fotocopia do libro de familia.4. Fotocopia do título de familia numerosa, de ser o caso.5. Fotocopia da tarxeta sanitaria do/a neno/a e de informe médico, de ser o caso.6. Sentenza de separación, divorcio ou xustificante de viuvez, de ser o caso.7. Documento que xustifique a situación de ocupación (formación, coidado de familiares dependentes, contrato de traballo ou certificado de empresa que indique que o horario de traballo coincide co do servizo,.). 8. Fotocopia da última Declaración do IRPF de cada membro da unidade familiar computable, ou de ser o caso certificación da Axencia Tributaria, certificado de bases impoñibles, certificación expedida polo organismo competente (INEM, Xunta, Seguridade Social), se percibiu algunha prestación ou pensión.9. No caso de minusvalía de algún membro da unidade familiar presentarase a documentación que a acredite.10. Cantos outros documentos, nos que consten incidencias familiares, económicas e sociais.11. Se existisen membros da unidade familiar computable titulares dun dereito de alimentos xudicialmente recoñecido e impagado, requerirase testimonio da resolución xudicial que recoñeza dito dereito de alimentos, así como testimonio de ter instada execución e certificado expedido polo Secretario Xudicial que acredite o resultado infructuoso da referida execución. Asi mesmo, requerirase declaración xurada de todas aquelas prestacións ou axudas que por estas circunstancias se estén percibindo por parte das distintas Administracións Públicas ou entidades privadas. Para o caso de que algún dato ou documento aportado polo solicitante non quedara suficientemente acreditado ou inducira a confusións o órgano instructor poderá solicitar informe do Departamento de Servizos Sociais do Concello de Santa Comba. Non será necesaria a presentación de documentación que estivera en poder de calquera órgano da Administración actuante, en cuxo caso o solicitante poderá acollerse ao establecido no apartado f) do artigo 35 da Lei 30/1992, de 26 de novembro, de Réxime Xurídico das Administracións Públicas e de Procedemento Administrativo Común, sin perxuizo de que a Administración poida requerir ao solicitante que facilite a data e o órgano ou dependencia na que dita documentación foi presentada ou, no seu caso, foi emitida. Poderá esixirse en calquera momento a ampliación da documentación acreditativa das diferentes circunstancias. A omisión e/ou falsidade dos datos ou dos documentos achegados serán causa de anulación. Deberán amosar os orixinais para poder cotexalos coas copias. Publicarase nos taboleiros das oficinas e na web municipal: www.santacomba.es a listaxe provisional de admitidos/as no/s servizo/s e o prazo para formalización de matrícula. Os/as admitidos/as que non formalicen a matrícula no prazo fixado para ese fin quedarán excluídos/as do/s servizo/s. PROGRAMA CONCILIA 200 /200 IMPRESO DE MATRÍCULA  SERVIZO BOS DÍAS con almorzo/sin almorzo (tache a opción que non desexe)  SERVIZO TARDES DIVERTIDAS DATOS DO/A NENO/A: (aportanrase dúas fotos tamaño carné) Nome e apelidos (do neno/a): ____________________________________________________________________________ Data nacemento: ____________________ Enderezo: __________________________________________________________ Localidade: _________________________________________________Telf. (1): _______________ Telf. (2): _____________  O mesmo día do inicio do curso.  O día: _________________________________  Desexa asistir todos os días de luns a venres.  Desexa asistir só os:_____________________________________ O neno/a antedito presenta a seguinte intolerancia, alerxia e/ou enfermidade: __________________________________ ___________________________________________________________________ polo que é necesario tomar as seguintes medidas: ______________________________________________________________________________________________ Aboamento en conta: __________ € mensuais que se ingresarán entre o 1 e o 15 de cada mes na conta que o Concello de Santa Comba ten aberta na entidade: __________________________________________________________________ Don/a: _______________________________________________________________ con DNI: _________________________, como nai , pai , titor/a , do/a solicitante, COÑEZO e ACEPTO as normas reguladoras do/s servizo/s _______ _______________________________________________________________ do Concello de Santa Comba. Santa Comba, _______ de __________________ de 200 Asdo.:_________________________ PREZO:. € / MES * Segundo a ordenanza fiscal SOLICITUDE E AUTORIZACIÓN ADMINISTRACIÓN MEDICAMENTO Don/Dona: __________________________________________________________________________________________con DNI: _______________________ e domicilio en ______________________________________________________________, en calidade de pai , nai , titor/a , do neno/a: ________________________________________________________ SOLICITO e AUTORIZO aos/ás monitores/as do/s servizo/s __________________________________________________ a administración ao/a neno/a anteriormente citado do medicamento: _________________________________________ na dose: _____________________________________ no horario: ________________________________, e eximo de toda responsabilidade ao Concello de Santa Comba e ao monitorado do/s servizo/s _________________________________ no relacionado coa idoneidade do medicamento. Santa Comba, _______de ________________________ de 200__ Asdo.: ________________________________________. (En ningún caso os monitores/as administrarán un medicamento aos nenos/as sen esta expresa solicitude e autorización por escrito do seu pai/nai/titor/a). AUTORIZACIÓN PARA TRASLADAR AO/Á NENO/A EN TAXI EN CASO DE EMERXENCIA Don/Dona: _______________________________________________________________ con DNI: ______________________ e domicilio en ___________________________________________, en calidade de pai , nai , titor/a , Do neno/a: __________________________________________________________________________________________ AUTORIZO aos/ás monitores/as ou o persoal do/s servizo/s _________________________________________________ contratado polo Concello de Santa Comba para que en caso dunha urxencia ou porque as circunstancias o fagan aconsellable, poidan trasladar ao/á neno/a antedito/a en taxi ao centro de saúde, ao hospital ou ata o seu domicilio. Santa Comba, _______de _______________ de 200_. Asdo.: ________________________________________ AUTORIZACIÓN PARA QUE OUTRAS PERSOAS RECOLLAN AO/Á NENO/A Don/Dona: ___________________________________________________ con DNI: _________________________________ e domicilio en ___________________________________________, en calidade de pai , nai , titor/a , do neno/a: _______________________________________________________________________________________________________ DECLARO: Que as persoas que teñen a miña autorización para recoller no/s servizo/s ___________ ao neno/a antes citado son: Don/Dona: ___________________________________, con DNI: ___________en calidade de: ________________________ Don/Dona: ___________________________________, con DNI: ___________en calidade de: ________________________ Don/Dona: ___________________________________, con DNI: ___________en calidade de: ________________________ Santa Comba, _______ de __________________________ de 200__ Asdo.: ________________________________________ AUTORIZACIÓN PARA QUE O/A NENO/A VAIA SÓ PARA O SEU DOMICILIO Don/Dona: ___________________________________________________ con DNI: __________________________e domicilio en __________________________________________________________, en calidade de pai , nai , titor/a , do neno/a: ____________________________________________________________________ AUTORIZO ao/á neno/a antes citado/a de __________anos de idade, a que vaia só/soa para a casa, e eximo de toda responsabilidade o Concello de Santa Comba e ao monitorado do/s servizo/s _____________________________________ no caso de accidente ou calquera outro problema acaecido no traxecto ao domicilio. Santa Comba,________ de______________ de 200_ Asdo.: _____________________________________ (En ningún caso os/as monitores/as permitirán que o/a neno/a marche só para casa sen esta expresa autorización por escrito do seu pai/nai ou titor/a). A validez desta autorización dependerá da idade do neno/a, da súa utonomía e da distancia do centro ao seu domicilio. AUTORIZACIÓN PARA ACTIVIDADES EXTRAESCOLARES Don/Dona: ___________________________________________________ con DNI: __________________________e domicilio en __________________________________________________________, en calidade de pai , nai , titor/a , do neno/a: ____________________________________________________________________ AUTORIZO aos/ás monitores/as ou o persoal do/s servizo/s ______________________________ para levar ao/á neno/a antes citado/a de ______ anos de idade ás seguintes actividades extraescolares que se celebran no día e lugar indicados. ACTIVIDADE DÍA, HORA E LUGAR ____________________________________________ _________ ___________ _________________________________ ____________________________________________ _________ ___________ _________________________________ ____________________________________________ _________ ___________ _________________________________ ____________________________________________ _________ ___________ _________________________________ ____________________________________________ _________ ___________ _________________________________ Santa Comba, _______ de_________________ de 200__ Asdo.: ________________________________________ AUTORIZACIÓN PARA REPORTAXES DE PRENSA, RADIO, TELEVISIÓN… Don/Dona: ___________________________________________________ con DNI: __________________________e domicilio en __________________________________________________________, en calidade de pai , nai , titor/a , do neno/a: ____________________________________________________________________  AUTORIZO  NON AUTORIZO ao Concello de Santa Comba para que permita a captación de fotografías, a gravación de imaxes e o rexistro de son daqueles eventos organizados polo Concello nos que apareza o/a neno/a antedito/a, ben a título individual ou formando parte dun grupo. As imaxes e os sons destinaranse á súa difusión a través de calquera medio de comunicación audiovisual ou impreso así como ao arquivo para a súa utilización en campañas de promoción ou calquera tipo de documento que se publique a instancias do Concello de Santa Comba, mantendo sempre a observancia dos dereitos da infancia e sen desvirtuar en ningún caso o seu significado nin tampouco o contexto no que foron captadas. Consonte o disposto na Lei orgánica 15/1999, do 13 de decembro, de protección de datos de carácter persoal, os seus datos serán tratados de xeito confidencial e poderán ser incorporados aos correspondentes ficheiros do CONCELLO DE SANTA COMBA. En calquera momento, poderá exercitar os dereitos de acceso, cancelación, rectificación e oposición comunicándoo a través dun escrito que presentará no Rexistro xeral do Concello. Santa Comba, _____ de _______________de 200_. Asdo.: ________________________________________. BONOS PROGRAMA CONCILIA  SERVIZO BOS DÍAS con almorzo/sin almorzo (tache a opción que non desexe)  SERVIZO TARDES DIVERTIDAS Nome e apelidos (do/a neno/a): __________________________________________________________________________ Data nacemento: _________________ Enderezo: _____________________________________________________________ Localidade: _____________________________________________ Telf. (1): _______________ Telf. (2): ________________  Desexa asistir o día: ______________________________________________________ O/A neno/a antedito presenta a seguinte intolerancia, alerxia e/ou enfermidade: _______________________________polo que é necesario tomar as seguintes medidas: _______________________________________________ Aboamento do importe: _________€, na conta que o Concello de Santa Comba ten aberta na entidade: _____________ __________________________________________________________________ Don/a: _____________________________________________________________________ con DNI: ___________________, como nai , pai , titor/a , do solicitante, COÑEZO e ACEPTO as normas reguladoras do/s servizo/s ___________ ___________________________________________________ do Concello de Santa Comba. Santa Comba, _______ de _________________________________ de 200 Asdo.: ___________________________________________ Contra este acordo que agota a vía administrativa, poderase interpoñer recurso contencioso-administrativo ante a Sala do Contencioso-administrativo do Tribunal Superior de Xustiza de Galicia, no prazo de dous meses a contar desde a súa publicación no Boletín Oficial da Provincia. Santa Comba, 13 de abril de 2010. O ALCALDE-PRESIDENTE, Asdo.: Miguel Pérez Fernández.